Na temelju članka 24. Statuta Općine Barban („Službene novine“ Općine Barban broj 22/13, 12/18, 60/21 i 4/22) Općinsko vijeće Općine Barban na sjednici održanoj 25. studenog 2024. godine, donosi

**II. IZMJENE I DOPUNE**

**PROGRAMA JAVNIH POTREBA DRUŠTVENIH DJELATNOSTI OPĆINE BARBAN ZA 2024.GODINU**

**I.UVODNE ODREDBE**

Programom javnih potreba društvenih djelatnosti za 2024. godinu („Službene novine Općine Barban“ broj 10/23) određene su aktivnosti s područja predškolskog odgoja, školstva, kulture, sporta, socijalne skrbi i zdravstva, u skladu s predvidivim sredstvima i izvorima financiranja (u daljnjem tekstu: Program).

Sukladno ostvarenim prihodima te mogućnostima za realizaciju Programom predviđenih poslova, ovime se utvrđuju potrebne II. Izmjene i dopune programa javnih potreba društvenih djelatnosti za 2024. godinu (u daljnjem tekstu: Izmjene i dopune).

**II. IZMJENE I DOPUNE**

Ovim II. Izmjenama i dopunama, u točki 2.OBRAZOVANJE podtočki 2.2. OPIS AKTIVNOSTI, podpodtočka 2.2.2. Ostali programi u obrazovanju i podtočka 2.3. PLANIRANA SREDSTVA mijenjaju se i glase:

**2.2.2. Ostali programi u obrazovanju**

Za finanaciranje ostalih javnih potreba u osnovnom obrazovanju iznad razine koju osigurava osnivač, i to u prvom redu onih rashoda koji su u neposrednom interesu učenika osnovne škole, osiguravaju se sredstva za koje konkretnu namjenu utvrđuje općinski načelnik na obrazloženi prijedlog OŠ J. Filipovića Barban.

Proračunom se osiguravaju tako sredstva za sufinanaciranje kupnje radnih bilježnica i ostalog školskog pribora učenicima osnovne škole Jure Filipovića Barban te ostalim učenicima drugih osnovnih škola koji imaju prebivalište na području Općine Barban, kao i sredstva za novogodišnje poklon pakete učenicima 1. i 2. razreda osnovne škole.

Nadalje, osiguravaju se sredstva za sufinanciranje mjesečne karte za gradski prijevoz učenika s područja Općine Barban koji pohađaju srednje škole u Puli sukladno Odluci o subvencioniranju gradskog prijevoza te sredstva za sufinanciranje prijevoza srednjoškolaca sukladno Odluci o sufinanciranju prijevoza učenika srednjih škola za školsku 2024./2025.godinu od 01.10.2024.godine, u iznosu od 30,00 eura po učeniku mjesečno.

**2.3. PLANIRANA SREDSTVA**

|  |  |  |  |  |
| --- | --- | --- | --- | --- |
| **R.BR.** | **NAZIV AKTIVNOSTI** | **Izvor financiranja** | **Planirana sredstva za 2024. (iznos u eur)** | **II. Izmjene za 2024. (iznos u eur)** |
| 1. | Produženi boravak u OŠ. J. Filipovića Barban  i u **OŠ V.Gortana Žminj** | Nenamjenski prihodi i primici | 25.000,00 | 25.000,00 |
| 2. | Ostali programi u obrazovanju | Nenamjenski prihodi i primici | 23.500,00 | **45.500,00** |
| 3. | Stipendiranje studenata | Nenamjenski prihodi i primici | 19.500,00 | 19.500,00 |
| **UKUPNA PLANIRANA SREDSTVA** | | | **68.000,00** | **90.000,00** |

Ovim II. Izmjenama i dopunama, u točki 1. PREDŠKOLSKI ODGOJ podtočki 1.2. OPIS AKTIVNOSTI, podpodtočka 1.2.1. Dječji vrtić Tratinčica i podpodtočka 1.2.3. Ostali programi u predškolskom odgoju i podtočka 1.3. PLANIRANA SREDSTVA mijenjaju se i glase:

**1.2.1. Dječji vrtić Tratinčica**

Iz Proračuna Općine Barban mjesečno se izdvajaju sredstva koja se odnose na bruto plaće, doprinose na plaće i ostale rashode za zaposlene te naknade za prijevoz na posao i s posla za sve zaposlenike u Dječjem vrtiću Tratinčica. Plaće i ostali rashodi za zaposlene planirani su sukladno Kolektivnom ugovoru i Pravilniku o unutarnjem ustrojstvu i načinu rada.

Od rujna 2024.godine Aneksom V. Kolektivnog ugovora povećana je osnovica za obračun plaća sa 438,00 eura na 530,00 eura, te su time porasli su i troškovi plaća za djelatnike dječjeg vrtića „Tratinčica“.

**1.2.3. Ostali Programi u predškolskom odgoju**

Program javnih potreba u predškolskom odgoju obuhvaća i programe za djecu predškolske dobi poput raznih manifestacija u vrtiću (obilježavanje Dječjeg tjedna i slično) te prosinačke svečanosti (koje uključuju novogodišnje poklon pakete i izvođenje predstave za djecu).

**1.3. PLANIRANA SREDSTVA**

|  |  |  |  |  |
| --- | --- | --- | --- | --- |
| **R.BR.** | **NAZIV**  **AKTIVNOSTI** | **Izvor financiranja** | **Planirana sredstva za 2024.**  **(iznos u eur)** | **II.Izmjene za 2024. (iznos u eur)** |
| 1. | Dječji vrtić Tratinčica | Nenamjenski prihodi i primici  Pomoći iz državnog proračuna | 314.000,00  30.500,00 | **392.000,00**  **32.000,00** |
| 2. | Sufinanciranje dječatnosti drugih osnivača | Nenamjenski prihodi i primici | 16.000,00 | 16.000,00 |
| 3. | Ostali programi u predškolskom odgoju | Nenamjenski prihodi i primici | 3.500,00 | **4.500,00** |
| **UKUPNA PLANIRANA SREDSTVA** | |  | 364.000,00 | **444.500,00** |

Ovim II. Izmjenama i dopunama, u točki 5. **SOCIJALNA SKRB I ZDRAVSTVO** podtočki 5.2. OPIS AKTIVNOSTI, podpodtočka 5.2.1. Prava iz Odluke o socijalnoj skrbi, podpodtočka 5.2.7 Sufinanciranje -Centar podrške CP521 podtočka 5.3. PLANIRANA SREDSTVA mijenjaju se i glase:

**5.2.1. Odlukom o socijalnoj skrbi korisnici mogu ostvariti sljedeća prava:**

 naknada za troškove stanovanja,

 novčana naknada za novorođeno dijete,

 subvencija učešća u cijeni programa predškolskog odgoja,

 subvencija učešća u cijeni školske marende,

 naknada za troškove prijevoza djeteta s teškoćama u razvoju i osobe s invaliditetom,

 naknada umirovljenicima s niskim primanjima (božićnica),

 usluga pomoći u kući,

 dnevni topli obrok,

 naknada za pogrebne troškove,

 jednokratna naknada

Uvjeti i kriteriji za ostvarivanje navedenih prava propisani su Odlukom o socijalnoj skrbi.

**5.2.7. Sufinanciranje- Centar podrške CP521**

Općina Barban planira iznosom od 1.600,00 eura financirati rad Centra podrške CP521 koji pruža socijalne usluge savjetovanja i pomaganja, organiziranja različitih aktivnosti i psihosocijalne podrške.

**5.3. PLANIRANA SREDSTVA**

|  |  |  |  |  |
| --- | --- | --- | --- | --- |
| **R.BR.** | **NAZIV AKTIVNOSTI** | **Izvor financiranja** | **Planirana sredstva u 2024.(u eur)** | **II. Izmjene za 2024. (u eur)** |
| 1. | Naknada za troškove stanovanja | Nenamjenski prihodi i primici | 2.000,00 | 2.000,00 |
| 2. | Novčana naknada za novorođeno dijete | Nenamjenski prihodi i primici | 7.000,00 | **8.000,00** |
| 3. | Subvencija učešća u cijeni programa predškolskog odgoja | Nenamjenski prihodi i primici | 5.500,00 | **9.000,00** |
| 4. | Subvencija učešća u cijeni školske marende | Nenamjenski prihodi i primici | 2.000,00 | 2.000,00 |
| 5. | Naknada za troškove prijevoza djeteta s teškoćama u razvoju i osobe s invaliditetom | Nenamjenski prihodi i primici | 4.000,00 | **6.000,00** |
| 6. | Naknada umirovljenicima s niskim primanjima | Nenamjenski prihodi i primici | 7.500,00 | 7.500,00 |
| 7. | Financiranje rada - Centar podrške CP521 | Nenamjenski prihodi i primici | 2.500,00 | **1.600,00** |
| 8. | Pomoć u kući | Nenamjenski prihodi i primici | 13.000,00 | 13.000,00 |
| 9. | Naknada za pogrebne troškove | Nenamjenski prihodi i primici | 700,00 | 700,00 |
| 10. | Dnevni topli obrok | Nenamjenski prihodi i primici | 1.000,00 | 1.000,00 |
| 11. | Jednokratna naknada | Nenamjenski prihodi i primici | 3.000,00 | **4.500,00** |
| 12. | GD Crveni križ – Služba traženja, javne ovlasti i redovne djelatnosti | Nenamjenski prihodi i primici | 7.365,00 | 7.365,00 |
| 13. | Sufinanciranje nabave vozila za prijevoz osoba s invalditetom | Nenamjenski prihodi i primici | 500,00 | 500,00 |
| 14. | Podrška programima udruga u socijalnoj skrbi i zdravstvu | Nenamjenski prihodi i primici | 4.000,00 | 4.000,00 |
| 15. | Sufinanciranje dodatnog tima hitne medicinske pomoći Zavoda za hitnu medicinu Istarske županije | Nenamjenski prihodi i primici | 8.700,00 | 8.700,00 |
| 16. | Sufinanciranje otplate kredita za Specijalnu bolnicu za ortopediju i rehabilitaciju „Martin Horvat“ Rovinj-Rovigno | Nenamjenski prihodi i primici | 2.000,00 | 2.000,00 |
| 17. | Kapitalna donacija stomatološkoj ordinaciji Barban | Nenamjenski prihodi i primici | 0,00 | **1.400,00** |
| **UKUPNO PLANIRANA SREDSTVA** | |  | 70.765,00 | **79.265,00** |

Sve ostale odredbe Programa društvenih djelatnosti za 2024.godinu ostaju neizmijenjene.

**IV. ZAVRŠNE ODREDBE**

Ove II. izmjene i dopune Programa javnih potreba društvenih djelatnosti Općine Barban za 2024.godinu stupaju na snagu osmog dana od dana objave u „Službenim novinama“ Općine Barban.

KLASA: 400-08/24-01/8

URBROJ: 2163-12-02/01-24-4

Barban, 25.studenog 2024.godine

OPĆINSKO VIJEĆE OPĆINE BARBAN

PREDSJEDNIK

**Andi Kalčić**

**OBRAZLOŽENJE**

**I. PRAVNI TEMELJ ZA DONOŠENJE AKTA**

Pravni temelj za donošenje Akta sadržan je u članku 24. Statuta Općine Barban („Službene novine Općine Barban“ broj 22/13, 12/18, 60/21 i 4/22) prema kojem predstavničko tijelo jedinice lokalne samouprave donosi programe razvoja pojedinih djelatnosti i javnih potreba od značaja za Općinu Barban.

**II. PRIKAZ STANJA I RAZLOZI ZA DONOŠENJE AKTA**

Predstavničko tijelo jedinice lokalne samouprave, u skladu s predvidivim sredstvima i izvorima financiranja donijelo je Zaključak o usvajanju Programa javnih potreba društvenih djelatnosti Općine Barban za 2024. godinu na sjednici Općinskog vijeća održanoj dana 21.prosinca 2023. godine.

Na sjednici Općinskog vijeća održanoj dana 24.lipnja 2024.godine usvojene su I. izmjene i dopune programa društvenih djelatnosti.

Uslijed ukazane potrebe izrađen je prijedlog II. izmjena i dopuna Programa javnih potreba društvenih djelatnosti Općine Barban za 2024. godinu.

**III. FINANCIJSKA SREDSTVA POTREBNA ZA PROVEDBU AKTA**

Ukupna sredstva za realizaciju ovih II. Izmjena i dopuna Programa osigurat će se II. Izmjenama i dopunama Proračuna Općine Barban za 2024. godinu.